Fáar borgir hafa annan eins kraft og Berlín . Endalaust er hægt að ganga um og uppgötva eitthvað nýtt og spennandi . Fara á milli staða í neðanjarðarlestinni , stoppa á hinum heimsfrægu ölstofum borgarinnar eða grípa sér bradwurtz á götuhorni . Berlín er tilvalin fyrir hópa sem vilja njóta alls hins besta í mat , drykk og menningu . Berlín var höfuðborg ríkis sem allt fram á síðari hluta 19. aldar var samsafn sjálfstæðra ríkja og ekki voru allir jafn sáttir við höfuðborgina . Á lýðveldisárunum , milli heimsstyrjaldanna , var Berlín villtasta og einhver mest spennandi stórborg álfunnar . Eftir lok fyrri heimsstyrjaldarinnar má segja að þessi prússneska höfuðborg þar sem regla , agi og borgaraleg gildi voru ofar öllu hafi umturnast og orðið á skömmum tíma suðupottur pólitískrar ólgu , menningarlegrar gerjunar og taumlauss skemmtana - og næturlífs . Framúrstefnan réði ríkjum í listalífinu og listamenn flykktust til borgarinnar úr öllum áttum . Kurfürstendamm eða “ Kudamm ” er vinsælasta og aðalverslunargatan í Berlín . Þar eru margar fallegar verslanir og stór verslunarhús . Gatan hefur verið álitin ein glæsilegasta verslunargata Evrópu . Þar er að finna allar helstu verslanir eins og td H & M , Zara , C & A og Mango , sem og fjöldan allan af verslunahúsum , Europa Center , Innovation og KaDeWe . Alexanderplatz er sennilega einn af þekktustu reitum í Berlín og þar er einnig frábært að versla . Zentral Merkthalle og Tietz eru vinsæl verslunarhús með ágætis úrvali verslanna . Friedrichstrasse er ein af fallegustu verslunargötum í Berlín en þar er að finna verlsanir eftir fræga hönnuði eins og Gucci , Louis Vuitton , Prada og Max Mara . Frá Friedrichstrasse er hægt að ganga í 10 mínútur að Mall of Berlin , sem er risastór verslunarmiðstöð á Leipziger Platz . Frá því að Brandenborgarhliðið var reist á árunum 1788 - 91 hafa margir herir marsérað þar í gegn . En frá því múrinn féll árið 1989 hefur mesti hasarinn líklega verið þegar Love Parade fer um einu sinni á ári . Hlutirnir eru nú aftur komnir í eðlilegt horf og hliðið er aftur orðið að tákni borgarinnar og sameinaðs Þýskalands . Berlin Mitte eða gamli miðborgarhlutinn og hverfin út frá honum , sem áður voru í mikilli niðurníðslu , iða nú af lífi og lit og eru nú helsta aðdráttarafl borgarinnar . En samruni þessara tveggja borga eða borgarhluta hefur það í för með sér að í Berlín er meira framboð af öllu en víðast hvar annars staðar , hvort heldur er á sviði menningar , lista , skemmtanalífsins eða verslunar . Í Berlín er allt tvöfalt og gott betur . Ef þú þurftir að fara milli Vestur - og Austur-Berlínar meðan á kalda stríðinu stóð þurftirðu að fara um landamærastöðina Checkpoint Charlie . Það er lítið eftir af henni núna nema endurbyggður skúr og skiltið fræga sem segir : “ Þú ert núna að yfirgefa bandaríska svæðið ” . Stutt frá er líka Haus am Checkpoint Charlie sem kallar sig fyrsta safnið til heiðurs alþjóðlegum friðsamlegum mótmælum , og segir sögu þeirra sem dóu eða voru fangelsaðir þegar þeir reyndu að fara frá austri til vesturs . Eftir að búið er að nota annan hlutann til að leggja vegi og selja ferðamönnum hinn er ekki mikið eftir af Berlínarmúrnum sem féll í beinni útsendingu í nóvember 1989 . Lengsti hluti hans sem ennþá er í heilu lagi er 1,3 km langur og gengur undir nafninu East Side Gallery . Eftir að 118 listamenn alls staðar að úr heiminum mættu á staðinn með pensla og málningu árið 1990 telst galleríið vera stærsta safn heims undir beru lofti . ( Besta myndin er örugglega af sögufrægum kossikommúnistaleiðtoganna Honeckers og Brezhnevs ) . Frá 1990 hefur hins vegar margt annað sett mark sitt á galleríið , til dæmis hefur það verið vinsælt meðal fólks með tússpenna og spreybrúsa . Mauerpark er opinn alla sunnudaga . Þar eru ýmsir sölubásar með vintage vörum , mat , drykk og fleiru . Markaðurinn er einnig frægur fyrir að halda opið karaoke , ef að vel viðrar , sem byrjar kl. 15:00 . Þar fá allir tækifæri til að koma fram fyrir hundruði einstaklinga . Flott fjögurra stjörnu hótel í hjarta Berlín og á sjálfu Alexanderplatz . Þetta er hæsta hótelbygging Berlínar og er með gott útsýni yfir borgina . Rúmgóð herbergi með wifi , sjónvarpi , loftræstingu og sér baðherbergi . Spa og líkamsrækt á hótelinu og þrír mismunandi veitingastaðir . Á efstu hæð hótelsins er bar , tilvalið að fá sér drykk og njóta útsýnisins .